**Helyi termelők támogatása Dunaszegen**

* Kedvezményezett neve: Dunaszeg Község Önkormányzata
* pályázati felhívás neve, kódszáma: VP6-7.2.1.1-20 Helyi termékértékesítést szolgáló piacok infrastrukturális fejlesztése
* a projekt címe, azonosító száma: Helyi termelők támogatása Dunaszegen, 3198222180
* a szerződött támogatás összege: 64 863 252 Ft
* a támogatás mértéke: 85%
* a projekt tervezett befejezési dátuma: 2023.03.31.

A projekt tartalmának rövid bemutatása:

A fejlesztés célja Dunaszeg településen vásártér kialakítása a 408/8 hrsz-ú megvalósítási helyszínen. A vásártérhez két építmény kapcsolódik: egy termékkóstoltató pavilon, kemencével, valamint a termékkóstoltatások lebonyolításának megkönnyítése érdekében elárusító helyekkel. Emellett tervezésre került egy kiszolgáló épület, mely magában foglalja a vásárlói mosdókat, akadálymentes mosdóval, továbbá a kiszolgáló épület része egy termékkóstoltató előkészítő helyiség, valamint egy raktárhelyiség is.

A fejlesztés szükségességét igazolja, hogy a település még nem rendelkezik bejegyzett, az egyes idényjellegű, vagy naptári napokhoz kötődő eseti jellegű kiskereskedelmi tevékenységre alkalmas vásártérrel.

Kötelezően megvalósítandó tevékenységként kerül sor eszközbeszerzésre., a komplex projektarányos akadálymentesítésre, valamint a kötelező nyilvánosság és tájékoztatás biztosítására.

Választható, önállóan nem támogatható tevékenység keretében kerül sor a raktár, termékkóstoltató előkészítő helyiség és a vásárlói mosdók, mint helyiségek kialakítására, valamint a vásárlói mosdók technikai felszerelésére. Elárusítóhely kiépítése a termékkóstoltató pavilonban tervezett, a termékkóstoltatások lebonyolításának egyszerűsítéséért. Kiegészítő infrastruktúra kiépítés keretében valósul meg a villamos energia- és vízellátáshoz kapcsolódó hálózat, valamint a szennyvízelvezetés kiépítése. A fejlesztés keretében megújuló energiaforrás is telepítésre kerül, inverteres szplit klíma berendezéssel.

A fejlesztéssel érintett területen 3 mobil fertőtlenítő egység kerül kihelyezésre. A kialakítandó vásártér területéhez, a kiszolgáló építményekhez kapcsolódó út, járda és parkoló kialakítása is megvalósul. További tevékenységként kerül vállalásra zöldterület fejlesztés, parkosítás is, valamint egy biztonságtechnikai kamerarendszer kiépítése. A vásártér területén tervezett továbbá kerékpártárolók kialakítása, valamint használati térelemek (padok) elhelyezése, és biztosításra kerül a szelektív hulladék elhelyezés lehetősége is. Az infokommunikációs rendszerek kiépítése, beszerzése tevékenységen belül információs táblák kihelyezése tervezett.

A fejlesztésnek köszönhetően közel száz négyzetméternyi vásártér valósul meg a település szívében, a Ligetben, mely a projektnek köszönhetően a falusi közösségi élet egyik fontos helyszínévé válhat, támogatva a helyi termelőket, portékáik lakosság körében történő népszerűsítését.